18+ (թատրոն)

18+ թատրոն (ռուս.՝ 18+ (театр)), ոչ պետական թատրոն, բացվել է Դոնի Ռոստովում, 2013 թվականի հունվարին։


== Թատրոնի պատմություն ==
Մակարոնի նախկին ֆաբրիկայի շենքում 18+ թատրոնի ստեղծման մասին առաջին անգամ հայտարարվել է 2012 թվականի օգոստոսին։ Թատրոնի բացումը, որի նախաձեռնողները 16thLINE պատկերասրահն ու Minicult համերգային-թատերական կենտրոնն էին, ծրագրվում էր բացվել 2012 թվականի նոյեմբերին։ Միանգամից պարզ էր, որ 18+ թատրոնն ուշադրություն է դարձնելու ժամանակակից դրամատուրգիային, որի հետ չէին համարձակվում աշխատել ավանդական թատրոնները։ 18+ թատրոնի գեղարվեստական ղեկավարը Յուրի Մուրավիցկին էր։
18+ թատրոնի բացումը պլանավորված էր 2013 թվականի հունվարի 31-ին, "MAKARONKA" մշակութային կենտրոնի հետ համատեղ։ Այդ ժամանակ նաև հայտարարվել է Սերգեյ Մեդվեդևի «Секретный проект „Жуки 64“» կատակերգության բեմադրությունը։
Նախկին մակարոնի ֆաբրիկայի վերանորոգված տարածքում տեղակայվել էր 80 տեղանոց հանդիսասրահ և ցուցահանդեսային տարածքներ։ Ընդհանուր ցուցասրահը զբաղեցնում է ավելի քան 1000 քմ։
Թատրոնն ի սկզբանե չէր պլանավորում սեփական թատերախումբ ունենալ, քանի որ յուրաքանչյուր նախագծի համար պետք է հավաքագրվեր համապատասխան դերասանական խումբ։ 18+ թատրոնի գեղարվեստական ղեկավար Յուրի Մուրավիցկին է, 2015 թվականից թատրոնի գլխավոր ռեժիսորն է Գերման Գրեկովը։
Թատրոնը բացվել է Դոնի Ռոստովում, մակարոնի նախկին գործարանի տարածքում, 2013 թվականի հունվարի 31-ին։ Բացման ժամանակ ներկայացվել է թատրոնի առաջին ներկայացումը, «Հայրիկ» վավերագրական մյուզիքլը Յուրի Մուրավիցկու բեմադրությամբ ըստ Լյուբով Մուլմենկոյի պիեսի։ Ինչպես նաև ներկայացվել է "СИТО" արթ-խմբի ցուցահանդեսը։
Ըստ Եվգենի Սամոյլովի, սեփական բեմադրությունները թատրոնում ցուցադրվելուն են այնքան ժամանակ, մինչև հանդիսատես կհավաքեն։ 2013 թվականի փետրվարին, թատրոնի բացման առաջին ամսում, այստեղ կազմակերպվել են մոսկովյան Театр.doc-ի ելույթները։ 2013 թվականի ապրիլին 18+ թատրոնն իր բեմում ընդունել է սանկտ-պետերբուրգյան "АСБ" արվեստանոցին` Ալեքսեյ Յանկովսկու «Աղջիկն ու լուցկին» և «Չար ներկայացումը» բեմադրություններով։
2013 թվականի սեպտեմբերին մասնակցել է «Թատրոն+հասարակություն» ծրագրին, որի շրջանակներում 9-16 տարեկան դպրոցականները Յուրի Մուրավիցկու և Օլգա Կալաշնիկովայի ղեկավարությամբ գրել են 7 պիես 18+ թատրոնի համար։
2013 թվականի հոկտեմբերին 18+ թատրոնի տարածքում անց է կացվել «Ուղիղ խոսք» ժամանակակից դրամատուրգիայի ու ռեժիսուրայի փառատոնը, որի շրջանակներում ռոստովցիները հնարավորություն են ունեցել դիտելու «Սրճարանի տերը» (Театр Post, Սանկտ-Պետերբուրգ), «Պավլիկն իմ աստվածն է» (Ժոզեֆ Բոյսի անվան թատրոն, Մոսկվա), «Վառիր իմ կրակը» (Театр.doc, Մոսկվա) ներկայացումները և «Նպատակ» և «Մեր մեջ» վավերագրական ֆիլմերը։
2014 թվականին 18+ թատրոնի «Հայրիկ» ներկայացումը մասնակցել է «Ոսկե դիմակ» փառատոնի «Նոր պիես» արտամրցութային ծրագրին (Մոսկվա)։ 2015 թվականի նոյեմբերին 18+ թատրոնի «Շոկոշոպինգ» ներկայացումը դարձել է փոքր ձևաչափով կամերային թատրոնների և ներկայացումների "АртОкраина" 6-րդ միջազգային փառատոնի մասնակից (Սանկտ-Պետերբուրգ)։
2016 թվականին «Շոկոշոպինգ» ներկայացումը հրավիրվել է 46-րդ Սլովենական դրամատուրգիայի շաբաթին որպես մասնակից, որն անց է կացվել 2016 թվականի ապրիլի 8-ին Կրան քաղաքում (Սլովենիա)։


== Խաղացանկ ==
2013 — «Հայրիկ» (ռեժ. Յու. Մուրավիցկի, դրամատուրգ` Լ. Մումենկո)
2013 — «Ասես ողջ լինեն» (ռոժ.` Օ. Կալաշնիկովա, դրամ.` Մ. Զելինսկայա)
2013 — «Իմ սեքսուալության համար կատուն է մեղավոր» (ռեժ.` Օ. Նեվմերժիցկայա, դրամ.` Ա. Դոնատովա)
2013 — «Աղջիկներ» (ռեժ.` Օ. Կալախնիկովա, դրամ.` Վ. Լևանովա, առաջնախաղ)
2013 — «Դոդոշ» (ռեժ. Ռուսլան Մալիկով, դրամ.` Ս. Մեդվեդև)
2013 — «Յուլիայի և Նատաշայի անհավանական արկածները» (ռեժ. և դրամ.` Յու. Մուրավիցկի, Գ. Գրեկով)
2014 — «Ամեն ինչ դեռ առջևում է» (ռեժ.` Օ. Կալաշնիկովա)
2014 — «Քասթինգ» (ռեժ. Գ. Գրեկով, դրամ.` Գ. Գրեկով և Յու. Մուրավիցկի)


== Մեջբերումներ ==
«Մենք ցանկանում ենք թատրոնի ու ժամանակակից արվեստի համադրությամբ ստեղծել միջմշակութային նախագծեր։ Նախ և առաջ, մենք կհիմնվենք 16th Line պատկերասրահի, ինպես նաև` Օլգա Կալաշնիկովայի Minicult տարածության վրա, որը մի քանի ներակայացումներ ունի։ Գոյություն ունի նաև «Ռոստովյան ընթերցումներ» փառատոն, որի ընթերցումներին մասնակցում են դերասաններ, այդ թվում և` Երիտասարդական թատրոնից, և մենք կաշխատենք նրանց հետ։ Այնպես որ, քաղաքում արդեն որոշակի համատեքստ գոյություն ունի։ Կան որոշակի ցրված ներկայացումներ, որոնք կենտրոն, հրապարակ չունեն, հիմա դրանք ի հայտ կգան։ Ռոստովում կան երեք դրամատուրգներ` Աննա Դոնաթովան, Մաշա Զելինսկայան և Սերգեյ Մեդվեդևը։ Ծրագրում ենք ներկայացնել նրանց տեքստեր», Յուրի Մուրավիցկի, 2012։
«Մոսկվացի Մուրավիցկին իհարկե մտել է Ռոստովի պատմության մեջ, և ոչ միայն այն պատճառով, որ քաղաքը համակրելի է։ Նրա համար կարևոր է նաև, որ թատրոնը ոչ պետական է և պետք չէ որևէ մեկին հաշիվ տալ գեղարվեստական մասի համար։ Ավելի ճիշտ, կա Սամոյլովը, ով ներդրողն է, սակայն նա կենդանի մարդ է, այստեղից էլ` գործում է պատասխանատվության այլ ձևաչափ և այլ պահանջներ։ Դրանք կարելի է քննարկել, օրենքով ամրագրված չեն։ Եվ երկրորդը. «18+»-ը ստարտափ է, այլ ոչ թե պատրաստի կաղապար», Լյուբով Մուլմենկո, 2013։


== Ծանոթագրություններ ==


== Արտաքին հղումներ ==
18+ թատրոնի մասին www.youtube.com կայքում
«Девочки» (հատվածներ ներկայացումից)